पृथ्वी विज्ञान मंत्रालय
वैज्ञानिकों के संयुक्त अभियान कोलंबो सुरक्षा कॉन्क्लेव का सफल समापन
कोलंबो सुरक्षा कॉन्क्लेव  के क्षेत्रीय ढांचे के अंतर्गत पृथ्वी विज्ञान मंत्रालय के भारतीय राष्ट्रीय महासागर सूचना सेवा केंद्र  द्वारा भारत, बांग्लादेश और मॉरीशस के समुद्री वैज्ञानिकों का एक संयुक्त अभियान 24 जुलाई, 2023 को संपन्न हुआ। इस अभियान का उद्देश्य हिंद महासागर के क्षेत्रीय वातावरण में बदलावों की भविष्यवाणी और प्रबंधन करने के लिए समुद्री आंकड़ों के संग्रह के अलावा समुद्री अवलोकन और सेवाओं में क्षमता का निर्माण करना था।
ओआरवी सागर निधि पर यह अभियान अपनी प्रकृति में पूरी तरह अद्वितीय था, क्योंकि यह सीएससी ढांचे के अंतर्गत अपनी तरह का पहला था। यह सीएससी ढांचे के तहत अपनी तरह का पहला अभियान था जहां प्रतिभागियों ने समुद्री मापदंडों के माप और मॉडलिंग जैसी संयुक्त गतिविधियां कीं, जो क्षेत्र में सभी के सामान्य लाभ के लिए बेहतर पूर्वानुमान और सेवाओं का मार्ग प्रशस्त करेगा।
बांग्लादेश ओशनोग्राफिक अनुसंधान संस्थान  के प्रतिभागी वैज्ञानिक एमडी सिमुल भुइयां ने अपना अनुभव बांटते हुए कहा, “महासागर अनुसंधान पोत सागर निधि पर अनुसंधान अभियान मेरे लिए अपनी तरह का पहला अनुभव था। मुझे ऐसे उन्नत अनुसंधान पोत पर काम करने का कभी अवसर नहीं मिला था, क्योंकि मैंने मछली पकड़ने वाली नौकाओं और देशी नौकाओं पर काम किया था। यद्यपि मौसम बहुत ख़राब था, फिर भी मुझे कुछ अद्भुत अनुभव और सीख मिली। सभी वैज्ञानिक और दल बहुत सहयोगी थे और मुझे डॉ. गिरीश कुमार के साथ काम करने में बहुत सहजता का अहसास हुआ। यह शोध यात्रा मेरे लिए जीवन भर की स्मृति और अनुभव बनी रहेगी।”
मॉरीशस समुद्र विज्ञान संस्थान के भाग लेने वाले वैज्ञानिक मुरुगेन साडियन ने अपने अनुभव को साझा करते हुए कहा, “एक भौतिक समुद्र विज्ञानी के रूप में जो मुख्य रूप से तटीय क्षेत्रों में विशेषज्ञता रखता है, आईएनसीओआईएस की टीम के साथ ओआरवी सागर निधि के इस अभियान ने मुझे अपने वर्तमान ज्ञान में जो कमियां थी उसको ठीक करने में मदद की है। गहरे गहरे समुद्र की प्रक्रियाओं और वर्टिकल माइक्रोस्ट्रक्चर प्रोफाइलर  तथा लोअर एकॉस्टिक डॉपलर करंट प्रोफाइलर  का उपयोग करके खुले और तटीय महासागर में विभिन्न छोटे पैमाने की मिश्रण प्रक्रियाओं का महत्व के बारे में जिज्ञासा को बढ़ाया। संक्षेप में, यह अभियान सफल रहा है, क्योंकि इससे मुझे आंकड़ों को संग्रह करने की नई तकनीकों के साथ-साथ एक अभियान के डिजाइन करने में भी मदद मिली है। सर्वेक्षण के सिद्धांत और महत्व के बारे में बहुमूल्य व्याख्या के लिए जोफिया, अभिजीत और सबसे महत्वपूर्ण रूप से डॉ. गिरीश कुमार को विशेष धन्यवाद।”
पहले सीएससी समुद्र विज्ञानी संयुक्त अभियान के पूरा होने पर आईएनसीओआईएस के निदेशक डॉ. टी श्रीनिवास कुमार ने कहा, “अरब सागर में समुद्री और वायुमंडलीय स्थिति भारत और आसपास के भूभाग पर मानसून वर्षा की स्थानिक और अस्थायी परिवर्तनशीलता को निर्धारित करने में महत्वपूर्ण भूमिका निभाती है। हालांकि, ग्रीष्मकालीन मानसून के चरम के दौरान अरब सागर में समुद्री और वायुमंडलीय स्थिति को निर्धारित करने वाली छोटे पैमाने की अशांत मिश्रण प्रक्रियाओं की भूमिका स्पष्ट रूप से समझ में नहीं आती है। एक महीने तक चलने वाले ईकेएएमएसएटी  के हिस्से के रूप में, आईएनसीओआईएस के नेतृत्व में सागर निधि जहाज पर, भारत के वैज्ञानिक; एमओआई, मॉरीशस और बीओआरआई, बांग्लादेश ने अरब सागर में चरम मौसम की स्थितियों में ऊर्ध्वाधर माइक्रोस्ट्रक्चर, एडी सहप्रसरण प्रवाह माप, एल-एडीसीपी, चल रहे सीटीडी  और रेडियोसॉन्डे का उपयोग करके सूक्ष्म पैमाने के रिज़ॉल्यूशन में बहुमूल्य समुद्र विज्ञान और वायुमंडलीय आंकड़े एकत्र करने के लिए मिलकर काम किया। ये आंकड़े निश्चित रूप से अरब सागर में ग्रीष्मकालीन मानसून के दौरान छोटे पैमाने पर मिश्रण और वायुमंडलीय सीमा परत की गतिशीलता के बारे में नई अंतर्दृष्टि प्रदान करते हैं।
ओआरवी सागर निधि पर 29 जून 2023 को शुरू हुआ अभियान नवंबर 2022 में गोवा और हैदराबाद में आयोजित सीएससी ओशनोग्राफर्स और हाइड्रोग्राफर्स के पहले सहयोगी उद्यम का परिणाम है।
<><><><><>
एमजी/एमएस/आरपी/आईएम/एचबी
(Visitor Counter : 216